Diari Oficial de la Generalitat Valenciana


Sumari del DOGV 6213, del 24-02-2010 (2010/586)

ACORD de 27 de novembre de 2009, del Consell, pel qual s'autoritzen determinades transferències de crèdits per a inversions entre programes de la Conselleria de Justícia i Administracions Públiques, per un import de 759.000 euros. Expedient 07.010/09-098 i 07.011/09-120.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/586


Data del document
:   27-11-2009

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 27 de novembre de 2009, del Consell, pel qual s'autoritzen determinades transferències de crèdits per a inversions entre programes de la Conselleria de Justícia i Administracions Públiques, per un import de 759.000 euros. Expedient 07.010/09-098 i 07.011/09-120. [2010/586]  
El Consell, en la reunió del dia 27 de novembre de 2009, va adoptar l'acord següent:  
La Conselleria de Justícia i Administracions Públiques planteja la necessitat d'incrementar la dotació del capítol d'inversions en el Programa 141.20, Direcció i Servicis Generals, per a la reforma d'edificis administratius, per mitjà d'una transferència entre programes a càrrec de disponibilitats existents en este mateix capítol, en el Projecte AT000, Investigació i Assistències Tècniques, del Programa 121.40, Funció Pública.  
Així mateix, es proposa la supressió de la línia T7086, «Ciutats digitals avança», per un import de 500.000 euros, l'objecte i finalitat de la qual consistix en ajudes a entitats locals per a la seua incorporació a la plataforma electrònica comuna d'administració electrònica (Pla Avança), atés que la Conselleria de Justícia i Administracions Públiques ha decidit destinar este import a completar la creació d'una plataforma comuna d'administració electrònica, com a pas previ a la convocatòria d'ajudes a les entitats locals que s'efectuarà en l'exercici 2010. Com la creació d'esta plataforma es realitza per mitjà d'execució directa es proposa la transferència del capítol VII al capítol VI dins del mateix Programa 121.60, Administració i Societat de la Informació.  
A este efecte i en virtut del que disposen els articles 17 i 18 de la Llei 17/2008 de Pressupostos de la Generalitat per al 2009, el Consell   
ACORDA  
Primer  
S'autoritza la minoració del pressupost de despeses en les aplicacions pressupostàries i pels imports que es detallen a continuació:   
  
Segon  
S'autoritza l'increment del pressupost de despeses en les aplicacions pressupostàries i pels imports que es detallen a continuació:   
  
Tercer  
S'autoritza la supressió de la T7086, «Ciutats Digitals Avança» per un import de 500.000 euros.  
Quart  
L'increment de crèdit en l'aplicació 59.72.84.478.58.9, es repercutix al Projecte d'Inversió DI400, Investigació, Desenvolupament i Innovació de la Comunitat Valenciana, per un import de 500.000 euros. En este projecte s'assumix el finançament afectat procedent del FEDER, i queda inalterat el pressupost d'ingressos en el 790.10, FEDER Submarc Comunitari de Suport.  
Valencia, 27 de novembre de 2009  
El vicepresident primer i secretari del Consell:  
Vicente Rambla Momplet